NaiveNeuron/SloPal huggingface dataset:
Hlina, Alojz, poslanec NR SR (2012-12-12):
Ďakujem veľmi pekne. Kolega Sulík spomenul aj Počiatkove koľajnice. Minister Počiatek v tohtoročnom rozpočte vyhrabal 10 000 eur, aby natočil stupídny videoklip, stupídny videoklip, kde vychováva človek, ktorý má iný videoklip, v ktorom jazdí 240 kilometrov za hodinu. Tak na toto tiež sa používajú štátne peniaze, štátne peniaze, podotýkam. A to už nehovorím o tom, že v tom videoklipe sú lesbické scény, to znamená, že štát točí videoklipy, ktorými mladí ľudia propagujú proste taký štýl života, ako je tam zobrazený. No to je naozaj ad absurdum, úplne obrovské. A ja skočím za pánom Sulíkom a budem ho chcieť poprosiť, že či by mi neporadil, že kde v rozpočte má pán Počiatek na budúci rok ukryté peniaze, lebo mám obavu, že budúci rok to videoštúdio z ministerstva dopravy bude chrliť ďaleko viac videoklipov. A je v národnoštátnom záujme, aby sme to zastavili, lebo sa môžeme dočkať videoklipu, kde Fruni bude hovoriť o investovaní a Malchárek o etike v politike. Takže toto je tiež vec, ktorú si treba zodpovedať. Ďakujem.
Šimečka, Michal, podpredseda NR SR (2024-01-11):
Ďakujem pekne. Pán poslanec Spišiak.
B. Bugár, podpredseda NR SR: (2003-09-24):
M. Demeterová, poslankyňa: Vážený pán predsedajúci, vážené kolegyne poslankyne, kolegovia poslanci. Ja takisto len krátko vystúpim s pozmeňujúcim návrhom k tomuto vládnemu návrhu a svoj pozmeňujúci návrh odôvodňujem tým, že v bode 14 spoločnej správy gestorský výbor schválil zmenu názvu novo vznikajúcich úradov a ja by som žiadala dôslednejšie uplatniť zosúladenie tejto zmeny s navrhovaným názvom, a preto by som žiadala vyňať na osobitné hlasovanie bod 14 zo spoločnej správy. V čl. 1, čl. 3 až 5 a v čl. 7 až 13 navrhujem, aby sa slová „ústredie sociálnych vecí a služieb zamestnanosti Slovenskej republiky“ vo všetkých tvaroch v celom texte návrhu zákona nahradili slovami „ústredie práce, sociálnych vecí a rodiny“ a ďalej v príslušnom tvare sa slová „územný úrad sociálnych vecí a služieb zamestnanosti“ vo všetkých tvaroch v celom texte návrhu zákona nahradili slovami „úrad práce, sociálnych vecí a rodiny“. V nadväznosti na zmenu názvov orgánov štátnej správy v oblasti sociálnych vecí, rodiny a služieb zamestnanosti v čl. 1 je potrebné terminologicky zosúladiť aj ďalšie články, ktorými sa vstupovalo do ďalších všeobecne záväzných právnych predpisov. Ďakujem pekne.
A. Belousovová, podpredsedníčka NR SR: (2008-12-09):
Slovo má pán poslanec Fronc, po ňom sa pripraví pán poslanec Abrhan.
Pellegrini, Peter, predseda NR SR (2015-02-10):
(Hlasovanie.) Prítomných 131 poslancov, za hlasovalo 50, proti 5, zdržalo sa 76. Ani tento návrh sme neschválili. Vážené panie poslankyne, vážení páni poslanci, vyčerpali sme všetky body, o ktorých bolo potrebné hlasovať. Vyhlasujem 2-minútovú prestávku do jedenásť dvadsať. Budeme pokračovať v prerokovávaní bodu, ktorým sme začali ráno o deviatej, vystúpi v rozprave pani poslankyňa Vášáryová ako prihlásená do rozpravy písomne. Pokračujeme jedenásť dvadsať. Poprosím pána podpredsedu vlády a ministra, aby sa na jedenásť dvadsať dostavil do rokovacej sály a zaujal miesto pre navrhovateľa. Ďakujem. (Dvojminútová prestávka.) (Po prestávke.)
Kollár, Boris, predseda NR SR (2023-02-07):
S ďalšou faktickou pán poslanec Kočiš.
Jurinová, Erika, podpredsedníčka NR SR (2015-09-23):
S reakciou pán poslanec Simon.
Bugár, Béla, podpredseda NR SR (2016-12-07):
Vážené panie poslankyne, vážení páni poslanci, prosím, aby ste sa ukľudnili, a pristúpime k hlasovaniu. Najprv o bode 47 schváleného programu, je to prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 571/2009 Z. z. o rodičovskom príspevku (tlač 285). Prosím teraz členku výboru pre sociálne veci, pani poslankyňu Janu Nehézovú, aby uviedla hlasovanie. Nech sa páči. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov , tlač 285.)
P. Paška, predseda NR SR: (2009-04-28):
(Hlasovanie.) 130 prítomných, 104 za, 1 proti, 9 sa zdržalo, 16 nehlasovali. Konštatujem, že sme schválili verejné hlasovanie. Uveďte, prosím vás, pán spravodajca, teraz obsah hlasovania, nomináciu.
Paška, Pavol, predseda NR SR (2012-05-04):
Ďalší písomne prihlásený do rozpravy je pán poslanec Novotný.
Kotleba, Marian, poslanec NR SR (2018-02-13):
Natálka, ja ťa len chcem doplniť, lebo aj pred chvíľkou tu bola debata o tom, že či nejaké voľné pracovné dni nahradia nedeľu, že práve v tom my aj oceňujeme význam tohto návrhu, aj keď teda kolegovia z OĽANO náš návrh, ktorý bol skoro rovnaký, nepodporili, ale tak na ich schizofréniu sme si už zvykli, že. Voľná musí byť práve tá nedeľa, lebo aj z biblického, ale aj z iných hľadísk jednoducho je nedeľa výnimočný deň a voľná nedeľa sa nedá nahradiť voľným pondelkom, utorkom, stredou, štvrtkom. Takže je to obrovský nielen rodinný a nielen duchovný význam toho, že bude voľná práve nedeľa. Takže toto, Natália, si dovolím ešte doplniť do toho tvojho vystúpenia. A zároveň si dovolím povedať, že my sa teda odosobňujeme od nejakých takýchto návrhov alebo od toho, kto to predkladá, a aj napriek tomu, že tuná pred chvíľkou predseda klubu OĽANO mal nejaké psychické výpady, tak my podporíme tento návrh, lebo si myslíme, že by prospel k lepšiemu životu všetkých slušných ľudí na Slovensku.
Danko, Andrej, predseda NR SR (2018-12-04):
Ďakujem. Pani poslankyňa Cigániková. Nie. Pani poslankyňa Cigániková stráca poradie, tým pádom sme vyčerpali všetky prihlásených ústne do rozpravy. (Reakcia ministra.) Fakt? Nie záverečné? Teraz ešte chcete, pán minister, vystúpiť? (Reakcia z pléna.) Dobre, tak nech sa páči, pán minister, keďže nevystúpite už na záver, a teraz si to vyčerpáte, nech sa páči.
Danko, Andrej, predseda NR SR (2017-02-09):
Ďakujem. Na vystúpenie pani poslankyni žiadna faktická poznámka. Poprosím, pani poslankyňa Shahzad. Pripraví sa pani poslankyňa Dubačová.
Sulík, Richard, predseda NR SR (2010-12-15):
Prosím páni poslanci, panie poslankyne hlasujte teraz o procedurálnom návrhu pána poslanca Žigu. (Hlasovanie.) Prítomných 132 poslancov, hlasovalo 56 za, 75 proti, 1 sa zdržal. Tento návrh nebol schválený. Nech sa páči.
Paška, Pavol, predseda NR SR (2013-10-23):
O tom nedám hlasovať, nie, nemôžete sa ho zúčastniť. Vyhlasujem prestávku do 17.25 hodiny. (Krátka prestávka.) (Po prestávke.)
Kišš, Štefan, poslanec NR SR (2024-01-24):
Ďakujem pekne, Richard, za tvoje vystúpenie, aj za... podľa mňa... aj tie konkrétne ilustrácie tých konkrétnych príkladov sú, trestov, sú podľa mňa veľmi silné a veľmi jasne ukazujú, o čo... čo sa tu deje. Podľa mňa by sme mali ukazovať aj tie konkrétne príklady tých, tých obvinených, o aké konkrétne prípady ide, a tiež by to bolo veľmi, veľmi také uchopiteľné a zrozumiteľné pre všetkých. Ale iné, iné chcem povedať, keďže sme obaja ekonómovia a sedí tu aj minister financií, tak rad by som aj veľmi zreteľne a jasne povedal, že kvôli tomuto promafiánskemu balíčku, kvôli, kvôli ochrane svojich ľudí sa budeme mať aj všetci na Slovensku horšie, pretože, pretože takáto legislatíva spôsobuje aj finančné škody. A ten spôsob, ako sa to udeje, a... a ináč asi, asi máš lepšiu charizmu, ako mám ja, a podarilo sa ti získať pozornosť ministra financií Kamenického, mne sa to zatiaľ nedarí, ale teda, pán minister, by som, by som vám chcel povedať, že takáto legislatíva má, má veľmi priamy vplyv na verejné financie, a to v podobe tej, že jednak kvôli tomu môžeme mať ešte horší rating, ktorý máme zlý kvôli tomu, že vláda nekonsoliduje... Pán minister financií, počúvate ma? Alebo rozprávame naprázdno? Druhý dôvod, prečo, prečo budeme sa mať všetci horšie, že na Slovensko príde menej investícií. To sa veľmi ťažko kvantifikuje, ale, ale to, že sa to stane, je isté. Otázka je, len v akej miere. A napríklad by ste si mohli aj na ministerstve financií skúsiť a urobiť takúto analýzu. Analytikov je tam dosť a myslím, že by k tomu vedeli povedať... (Prerušenie vystúpenia časomerom.)
Danko, Andrej, predseda NR SR (2017-02-01):
Prosím, prezentujme sa a hlasujme. (Hlasovanie.) Prítomných 139 poslancov, za 137 poslancov, proti 1, zdržal sa 1. Konštatujem, že sme tento návrh schválili. Ďalej budeme hlasovať o bode 19 programu, je to prvé čítanie o vládnom návrhu atómového zákona, tlač 359. Prosím spravodajcu, ktorého určil navrhnutý gestorský výbor pre hospodárske záležitosti, poslanca Maroša Kondróta, aby hlasovanie uviedol. [Hlasovanie o vládnom návrhu zákona, ktorým sa mení a dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov , tlač 359.]
M. Sabolová, poslankyňa: (2008-02-13):
Ale chcem tu zdôrazniť jednu vec, ktorá tu zaznela v niekoľkých faktických poznámkach, že skutočne ide na dobu určitú novela. To sme tu ešte snáď ani nemali, aby sme takú rýchlu, skrátené legislatívne konanie robili na tri mesiace alebo na štyri, kým to bude  účinné. Čiže stále tu je len tá otázka. Nestihlo vystúpiť dosť ľudí a ste z toho sklamaní, tak im musíte pomôcť s touto novelou? Alebo o čo vám vlastne ide? Vám vôbec nejde o tých starých ľudí. Na ústavné videnie alebo videnie, ako ústavu vnímať, pani poslankyňa Vaľová, na vás nereagujem a nekomentujem, pretože si myslím, že ešte chvíľočku musíte tú ústavu poštudovať a musíte aj vnímať trošku minulosti a histórie, a to sa ešte nestalo. Takže toľko. Pán poslanec Pado veľmi dobre doplnil moje vystúpenie, pretože skutočne chcem zvýrazniť len to, že masívny odliv klientov nenastal. Čiže to strašenie a to zavádzanie, že všetko zlé len minulá vláda urobila, sa skutočne nenaplnilo a verím, že občania precitnú. A vám, pán Senko, možno, že som to nenaformulovala celkom správne, ale vy nerobte z občanov nesvojprávnych občanov, pretože vy sa veľmi radi na nich vyhovárate, ako vám sa im nedostali správne informácie do uší. Ja si myslím, že podstatná tá časť ľudí, ktorí išli do druhého piliera, boli veľmi dobre... (Prerušenie vystúpenia časomierou.)
Laššáková, Jana, podpredsedníčka NR SR (2014-07-02):
Pani podpredsedníčka Jurinová, nech sa páči.
Laššáková, Jana, podpredsedníčka NR SR (2015-04-24):
Pán poslanec Kadúc, nech sa páči.
Grendel, Gábor, podpredseda NR SR (2021-09-21):
S ďalšou faktickou poznámkou, pán poslanec Jaroslav Baška.
Laššáková, Jana, podpredsedníčka NR SR (2015-05-15):
Pán poslanec Susko, nech sa páči.
Martvoň, Anton, poslanec NR SR (2012-09-12):
Ďakujem pekne. Pani poslankyňa Žitňanská v tomto momente vás chcem znova uistiť, aby sme predišli nejakým nedorozumeniam, že ministerstvo spravodlivosti spolu s poslancami z poslaneckého klubu strany SMER budú pracovať ešte na nejakých zmenách pripravovaného návrhu. Dovolím si povedať, že znova prebieha aj u nás v rámci strany diskusia, konštruktívna diskusia s pánom ministrom, ktorý prichádza ešte so svojimi vlastnými nápadmi, ktoré v podstate by tam mohli v tejto novele zákona byť. Čiže vás chcem iba upozorniť, že tento takto predložený návrh nebude celkom takto aj v druhom čítaní vyzerať, čiže z tohto dôvodu, v podstate aby ste iba vedeli, že aj my myslíme na všetkých ľudí, ktorých ste spomínali, nie je to iba o advokátskej komore. No a na druhej strane mal som trošku taký pocit, že ako väčšina vášho vystúpenia bola skôr o tom, ako odprezentovať niečo, čo ste vy asi nemali možnosť v minulosti urobiť alebo s čím ste boli vnútorne uzrozumená, len ste sa do toho nemohli pustiť, tak mi to pripadalo. Ďakujem.
Kuffa, Štefan, poslanec NR SR (2012-11-07):
Ďakujem za slovo. Áno, súhlasím, mravnosť nestúpne len cez zákony, lebo mravnosť buď je v tebe, alebo v tebe nie je. Áno, aj tá výchova je veľmi dôležitá. Ale aj na nás, na poslancov sa pozerajú ako na reprezentantov tohto tu národa a tohto tu ľudu, tohto ľudu. Treba naozaj, aby aj my sme išli ako tým mravným príkladom. Ten príklad je veľmi dôležitý. Ja veľakrát za ten rečnícky pult nejdem tam kvôli sebe, ale možno kvôli práve tým ľuďom, ktorí si to vypočujú a možno sledujú tento parlament. Spomeniem len takú krátku udalosť, ak teda by som mohol. Bol som na jednom stretnutí v Košiciach, bola Sviečka za nenarodené deti a som teraz chorý, tak som zakašľal, zhasla tá sviečka. Otočil som sa k dievčaťu, od ktorého som si odpaľoval túto sviecu. Aj som jej potom za to poďakoval a v tom príhovore som aj povedal, potom sme sa aj zoznámili, Lucka sa volala. Tak jej hovorím: „Vieš, keby si ty nemala svetla a by si nežiarila, ja by som si nemal od koho odpáliť tú sviecu.“ Každý z nás má byť takýmto svetlom. Dnešný svet je taký, ktorý nás prekrúca, a hovorí, že slnko vychádza na západe. To nie je pravda. Stále vychádza na východe. A ja aj verím, že ľudia nielen z východu a východného Slovenska, ale aj z toho Ďalekého východu naozaj majú čo odkázať tomuto svetu a tomuto Západu. Ten internet, samozrejme, neubránime sa tomu, ale tá denná tlač je naozaj pre mnohé deti nie vhodná a tak, ako chodíme dneska a voľne sa pohybujeme v obchodoch, kdekade na vás zízajú tieto výjavy. Myslím si, že naozaj by to malo byť kdesi na pultoch a označené, a tí, ktorí sú na tom závislí, prosím, nech si to kupujú, ak si to teda myslia, ale nech mravnostne nie sú ohrozované naše deti. Myslím si, že 8-, 10- a 12-ročné deti, nie je to vhodné pre nich, aby to bolo bežne dostupné. Ďakujem pekne.
Glváč, Martin, podpredseda NR SR (2019-10-17):
S reakciou, pán poslanec Mihál, nech sa páči.
B. Bugár, podpredseda NR SR: (2006-04-19):
Ľ. Lintner, poslanec: Ja len tiež pár myšlienok. Ale trocha možno z iného uhla, ja si myslím, že pani poslankyňa upozornila na závažný moment. Ja sám som, samozrejme, dostal informáciu, že bude predložený pozmeňujúci návrh súvisiaci s dvestopätnástkou, ale zároveň pri konzultáciách ako spoločný spravodajca som sa dozvedel, že vlastne v podstatne so všetkými zainteresovanými to bolo prekonzultované. Či teda s odborníkmi na ministerstve dopravy, alebo aj s inštitúciami, ktoré zabezpečujú, alebo konajú s elektronickým podpisom. Čiže na jednej strane je to dosť rozsiahli návrh alebo novela iného zákona cez tento návrh, ale už sme sa s tým vysporiadali veľakrát. Ja z titulu svojej pozície spoločného spravodajcu budem akurát navrhovať, aby sme o tom hlasovali osobitne, o tomto balíku pozmeňujúcich, čiže balík pozmeňujúcich, ktorý súvisí s predloženým návrhom o informačných systémoch verejnej správy a zvlášť v balíku, ktorý súvisí s tým, to budem navrhovať.
Šeliga, Juraj, podpredseda NR SR (2021-01-29):
Ďakujem, pán poslanec. Ako prvého k tlači 377, čo je Trestný zákon, poprosím pána poslanca Šutaja Eštoka, ktorý bol navrhnutý ústavnoprávnym výborom, aby Národnej rade podal spravodajskú informáciu k tejto tlači. Nech sa páči, pán poslanec.
P. Dubravay, poslanec: (2009-02-04):
Ďalej chcem podotknúť vzhľadom na diskusiu i to, o čom sa hovorilo v kuloároch, že všetky zákony, ktoré sa výkonu hydrologickej a meteorologickej služby vo verejnom záujme dotýkajú, zákon rešpektuje. Predmetný zákon v žiadnom prípade nevytvára monopol na poskytovanie výsledkov jednotlivých hydrologických alebo meteorologických činností. Predkladaný zákon v súlade so zákonom o slobodnom prístupe k informáciám ustanovuje spôsob poskytovania hydrologických a meteorologických údajov a informácií. Predkladaný zákon zabezpečuje v dostatočnej miere ochranu hydrologických a meteorologických monitorovacích sietí a údajov z nich získavaných, tiež kontinuitu týchto meraní a uchovávania údajov. Predkladaný zákon predstavuje takú právnu úpravu, ktorá zabezpečí výkon hydrologickej a meteorologickej služby vo verejnom záujme. Vážené pani poslankyne, poslanci, voda a ovzdušie sú dve najzákladnejšie zložky životného prostredia. Bez nich nie je možný žiaden biologický život. Voda sa dnes stala strategickou surovinou. Preto je potrebné, aby sme k schváleniu zákona pristupovali skutočne zodpovedne, objektívne a vecne. Strategické rozhodnutia v sektoroch poľnohospodárstva, lesníctva, energetiky, vodného hospodárstva, vodnej dopravy, ale aj napr. ekonomiky, turistického ruchu  alebo zdravotníctva si o. i. vyžadujú aj permanentné sledovanie a vyhodnocovanie histórie, stavu a vývoja klimatického systému, jeho vplyvu na vodné zdroje a hydrologický cyklus. Vrátim sa ešte k niektorým pripomienkam v rámci diskusie. Áno, pán poslanec Minárik, otázka zásahu do vlastníckych práv bude riešená pred druhým čítaním, sú už pripravené avizované niektoré pozmeňujúce návrhy. Je pochopiteľné, že výkup pozemkov, aj keď ide o malé výmery, bude niekde veľmi sporný, pretože si niekto môže predstavovať, že za 30 metrov štvorcových bude žiadať veľkú finančnú odmenu, pričom presun tejto hydrometeorologickej stanice je niekedy nemožný vzhľadom na to, že práve v tom mieste je potrebné tieto pozorovania robiť. Treba si spomenúť v histórii, že naši hydrometeorológovia ešte v bývalej alebo v Prvej, Česko-slovenskej republike v tridsiatych, štyridsiatych rokoch robili merania, ktoré, a to si mnohí poľnohospodári a odborníci uvedomujú, sa využili až niekedy v šesťdesiatych a sedemdesiatych rokoch. Čiže ich zúročenie trvalo niekoľko desaťročí. Priznávam, že teda odkaz pod čiarou, ten omyl sa stal, chybička sa stala, bude napravená. Pozmeňujúci návrh uvažuje aj o spresnení a definícii verejného záujmu. Ďakujem za pozornosť.
Žiga, Peter, podpredseda NR SR (2024-06-27):
Prezentujme sa a hlasujme. (Hlasovanie.) 137 prítomných, 79 za, 50 sa zdržalo. Návrh sme schválili. Nech sa páči.
Hrnčiar, Andrej, podpredseda NR SR (2017-06-19):
Pán poslanec Kamenický.
Suchánek, Alan, poslanec NR SR (2016-05-24):
Vážená pani predsedajúca, v rozprave vystúpili dvaja poslanci, pán poslanec Dostál a pani poslankyňa Grausová. Prosím, pani predsedajúca, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laššáková, Jana, podpredsedníčka NR SR (2013-03-22):
Ďakujem, pán minister, zaujmite miesto určené pre navrhovateľov. A teraz dávam slovo spoločnej spravodajkyni z výboru pre pôdohospodárstvo a životné prostredie poslankyni Magde Košútovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
Laššáková, Jana, podpredsedníčka NR SR (2014-01-29):
Vyhlasujem rozpravu za skončenú. Pani ministerka, chcete zaujať stanovisko k rozprave? Áno, nech sa páči.
Bugár, Béla, podpredseda NR SR (2018-01-30):
Ďakujem. Takže na vystúpenie pána poslanca s faktickými – dvaja. Končím možnosť sa prihlásiť. Pán poslanec Fedor, nech sa páči.
Valášek, Tomáš, poslanec NR SR (2024-06-27):
Vďaka, pán predsedajúci a veľká vďaka kolegyni Zore Jaurovej za tú výbornú prezentáciu ako vždy, ono tu už niečo z toho odznelo, ale ako sa hovorí u nás v Trnave, opakovanie je matka múdrosti. Dovolím sa vyjadriť, Zora, nie k tej časti, kde si hovorila, že v čom je ten zákon zlý, to je, to hovorí samé za seba, dovoľ mi vyjadriť sa krátko k tomu procesu. Ja neviem, čo bolo pôvodným zámerom ľudí, ktorí vložili do rokovacieho poriadku tú 48-hodinovú lehotu, asi na to bol nejaký dobrý dôvod, rád sa nechám poučiť, ale spôsob, akým je v tomto volebnom období obzvlášť zneužívaná, je skutočne donebavolajúci. Opäť v situácii, kedy je pozmeňovací návrh prednesený doslova že večer o ôsmej a na druhý deň ráno sa má o ňom hlasovať, je porušením minimálne ducha toho, tejto časti rokovacieho poriadku, toto určite nemohol byť úmysel pôvodných autorov rokovacieho poriadku. A dodám aj, Zora, to, čo si ty načala a nešla si do veľkého detailu, už to samotné fakt, že toto máme na stole ako poslanecký návrh, vieme, asi všetci šípime, čo za tým je. Ja si cením, a to myslím bez irónie, aj tú úprimnosť pána Michelka včera, keď v podstate priznal, či predvčerom, že keby to bolo na ňom, tiež si myslí, že to bol, že by to mal byť ministerský návrh, prepáčte, ak som vás zle interpretoval, kľudne to dopovedzte aj sám v rozprave. V každom prípade toto je, všetci asi šípime, že celou pointou, dôvodom, prečo je toto vo forme poslaneckého návrhu, je ten, lebo vládny návrh by si vyžadoval normálne pripomienkové konanie a, samozrejme, chceli ste to uhnať, ako sa len dalo vrátane opäť znásilnenia tej 48-hodinovej provízie. Na záver ja len, že hovorí sa o nás Slovákoch, že my Slováci si aj na šibenicu zvykneme, ale chcem veriť, že si nikdy nezvykneme na tento babrácky a lajdácky prístup k písaniu zákonov, pretože takto sa to nerobí.
Kollár, Boris, predseda NR SR (2023-06-20):
Prosím, prezentujme sa a hlasujeme.
Laurenčík, Milan, podpredseda NR SR (2021-12-10):
Pán poslanec Valocký, chcete reagovať? Nech sa páči, stlačte faktickú poznámku. Ste si asi kartu...  Nech sa páči.
Bugár, Béla, podpredseda NR SR (2018-09-18):
Prezentujme sa a hlasujme. (Hlasovanie.) Prítomných 144, za 64, proti 28, zdržalo sa 52 poslancov. Návrh sme neschválili. Prosím pani poslankyňu Milanovú, aby uviedla hlasovanie v prvom čítaní o návrhu poslancov Dostála, Osuského, Ďuriš Nicholsonovej, Kaščákovej a Zimenovej na vydanie zákona, ktorým sa mení a dopĺňa zákon č. 96/1991 Zb. o verejných kultúrnych podujatiach (tlač 1113). (Hlasovanie o návrhu poslancov Národnej rady Slovenskej republiky Ondreja Dostála, Petra Osuského, Lucie Ďuriš Nicholsonovej, Renáty Kaščákovej a Zuzany Zimenovej na vydanie zákona, ktorým sa mení a dopĺňa zákon Slovenskej národnej rady č. 96/1991 Zb. o verejných kultúrnych podujatiach v znení neskorších predpisov , tlač 1113.)
Figeľ, Ján, podpredseda NR SR (2015-03-18):
Bolo jediné vystúpenie v rozprave. Vyhlasujem všeobecnú rozpravu za skončenú. Pán navrhovateľ, chcete sa vyjadriť? Nie. Ani spravodajkyňa. Prerušujem rokovanie o tomto bode programu. Teraz nasleduje prvé čítanie o návrhu poslancov znovu Júliusa Brocku a Alojza Přidala na vydanie zákona, ktorým sa mení a dopĺňa zákon č. 595/2003 Z. z. o dani z príjmov a o zmene a doplnení niektorých zákonov v znení neskorších predpisov. Tento návrh zákona je uvedený ako tlač 1414. Návrh na jeho pridelenie na prerokovanie výborom je v rozhodnutí č. 1419. Dávam teraz slovo poslancovi Júliusovi Brockovi znovu, aby tento návrh podobne uviedol. Nech sa páči. (Rokovanie o návrhu poslancov Národnej rady Slovenskej republiky Júliusa Brocku a Alojza Přidala na vydanie zákona, ktorým sa mení a dopĺňa zákon č. 595/2003 Z. z. o dani z príjmov a o zmene a doplnení niektorých zákonov v znení neskorších predpisov , tlač 1414.)
M. Hort, podpredseda NR SR: (2009-12-01):
Pán spravodajca, nech sa páči.
Vančo, Branislav, poslanec NR SR (2024-02-01):
Ďakujem za slovo, pán predsedajúci. Ďakujem ti, Zuzka, za tvoje vystúpenie. No máme na to veľmi podobný pohľad a po tých dvoch mesiacoch, čo sa, čo sa táto novela vlastne rieši, aj keď teda tu diskusia neprebieha, ale teda aspoň máme čas na to si veľmi dobre pozrieť a navnímať tie navrhované zmeny a diskutovať o tom medzi sebou. Mali sme aj nejakú, aspoň nejakú diskusiu na ústavnoprávnom výbore tento týždeň a na záver, na záver som tam vtedy skonštatoval, že jednoducho stále viac, čím viac sa na to pozeráme, na tie navrhované zmeny, tým viac je vidno, že tu nejde o reformu trestnej politiky štátu, ktorá by mala byť lepšia, ktorá by mala pracovať pre bezpečnosť ľudí žijúcich na Slovensku, ale že za jednotlivými navrhovanými zmenami vidíme konkrétnych ľudí, ktorým majú tieto zmeny pomôcť v ich reálnych trestných konaniach, v ktorom sú stíhaní, obvinení, alebo dokonca obžalovaní. A či už je to pán poslanec Gašpar alebo advokát Para, ktorý chodí, ktorý je sám obvinený a chodí obhajovať tento Trestný zákon alebo túto novelu a pričom, pričom teda ju údajne aj písal. A tam je vidno, tam je vidno na tých ustanoveniach ich tváre, keď, keď ich, keď ich čítam a ich kauzy. A preto toto koalícia robí, pre nič iné.
I. Mikloš, poslanec: (2007-06-20):
Tak chcem len zdôrazniť, že všetky výhrady, ktoré sme dnes tlmočili na tlačovej konferencii, platia. A každý súdny človek, ktorý si prečíta text pozmeňujúceho návrhu, ktorý vy, pán poslanec, ste predložili, musí uznať, a myslím, že aj tie stanoviská, ktoré tu sú, keď sa zanalyzujú, a ja ich zanalyzujem aj ľudia ich budú analyzovať, aj médiá ich budú analyzovať, že z toho jasne vyplýva, komu o čo ide. Vám ide o to, obmedziť vstup ľudí do lesa aj činnosť ľudí v lesoch.
Klus, Martin, poslanec NR SR (2018-06-20):
Ďakujem veľmi pekne. Ja už som v zásade povedal všetko, čo bolo potrebné pri predstavovaní toho bodu 50, no a v zásade sa jedná o ten istý dôvod alebo cieľ, kvôli ktorému predkladáme tento návrh zákona. Akurát, že z hľadiska zmeny Ústavy Slovenskej republiky bol rozdelený do dvoch bodov. Takže verím, že je to dostatočne zrozumiteľné, a toľko z mojej strany. Ďakujem pekne.
Viskupič, Jozef, poslanec NR SR (2013-09-06):
Ďakujem, Igor, za prejav. Keďže sme sa o tomto bavili, myslím si, že téma možností zúčastniť sa volieb aj elektronickou formou je výzva nielen zo zahraničia, lebo mali by sme sa ňou zaoberať aj na domácej pôde. Sledujeme diskusie, či sú to estónske, možno írske, možno zo škandinávskeho prostredia, kde sú v tomto omnoho ďalej. Ocenili sme to, že vláda prišla so strechou všetkých procesov, ktoré by mali zabezpečiť to, aby v rámci Slovenska obiehali po úradoch informácie, a nie občania. A jednou z vetiev tohto celého procesu je aj to, aby sa volieb mohli zúčastniť elektronicky občania, či už starší s asistovanou službou, to znamená cez možné integrované obslužné miesta alebo aj z pohodlia svojho, svojej domácnosti, kde cez počítač by mohli odovzdať svoje hlasy. Má to veľké množstvo pozitívnych výhod. Jednou z nich je, to by malo byť pre nás politikov zaujímavé, vyššia volebná účasť, vyššia angažovanosť občanov, vyššia miera preukázateľnosti toho, kto bude zastupiteľom, pretože ak volí viacej ľudí a my im na to vytvoríme podmienky, tým viac sa môžeme opierať o to, že v poslaneckých snemovniach či už na lokálnej úrovni v mestách, obciach, alebo na regionálnej úrovni, vo VÚC-kach, v parlamente, v europarlamente a prezidentskom úrade sedí ten správny, ktorého naozaj občania chcú. Takže vítam túto poznámku. A dúfam, že si to minister vnútra zoberie k srdcu.
Viskupič, Marián, poslanec NR SR (2020-11-04):
Pán predsedajúci, ďakujem pekne za slovo. Takže zápisnica o výsledku tajného hlasovania o návrhu na voľbu predsedu Osobitného kontrolného výboru Národnej rady Slovenskej republiky na kontrolu činnosti Vojenského spravodajstva, ktoré sa konalo 4. novembra 2020. Na tajné hlasovanie o návrhu na voľbu predsedu Osobitného kontrolného výboru NR SR na kontrolu činnosti Vojenského spravodajstva bolo vydaných a poslanci si osobne prevzali 95 hlasovacích lístkov, teda na voľbe bolo prítomných 95 poslancov. Po vykonaní tajného hlasovania overovatelia NR SR spočítali hlasy a zistili, že v tajnom hlasovaní o návrhu na voľbu predsedu Osobitného kontrolného výboru NR SR na kontrolu činnosti Vojenského spravodajstva všetci poslanci odovzdali hlasovacie lístky. Z 95 odovzdaných hlasovacích lístkov boli všetky platné. Z 95 platných hlasovacích lístkov overovatelia zistili, že o návrhu na voľbu pána poslanca Mariana Kotlebu za predsedu Osobitného kontrolného výboru NR SR na kontrolu činnosti Vojenského spravodajstva hlasovalo za 21 poslancov, proti 68 poslancov, zdržalo sa 6 poslancov. Na voľbu predsedu výboru NR SR je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní nebol za predsedu Osobitného kontrolného výboru NR SR na kontrolu činnosti Vojenského spravodajstva zvolený Marian Kotleba. Overovatelia ma zároveň poverili oznámiť výsledok hlasovania Národnej rade. Ďakujem pekne, skončil som.
P. Hrušovský, predseda NR SR: (2005-10-25):
Ľ. Lintner, poslanec: ... v znení neskorších predpisov požiadal Mandátový a imunitný výbor Národnej rady Slovenskej republiky o preskúmanie nevykonávania funkcií nezlučiteľných podľa čl. 77 ods. 1 Ústavy Slovenskej republiky s funkciou poslanca Národnej rady Slovenskej republiky a o podanie informácií o nastúpení náhradníka na neuplatňovaný mandát poslanca Národnej rady Slovenskej republiky spolu so svojím návrhom Národnej rade Slovenskej republiky. Podľa čl. 77 ods. 2 Ústavy Slovenskej republiky, ak bol poslanec Národnej rady Slovenskej republiky vymenovaný za člena vlády Slovenskej republiky, jeho mandát poslanca počas výkonu tejto funkcie nezaniká, iba sa neuplatňuje. Podľa § 47 ods. 1 zákona č. 333/2004 Z. z. o voľbách do Národnej rady Slovenskej republiky, ak sa uprázdni počas volebného obdobia mandát poslanca, nastupuje náhradník tej istej politickej strany alebo koalície podľa poradia, v akom bol uvedený na kandidačnej listine, pokiaľ nejde o nastupovanie náhradníkov... (Ruch v sále.)
Richter, Ján, poslanec NR SR (2011-09-13):
Ďakujem pekne za slovo. Ja len úvodom chcem povedať, že sa mi vôbec netrasú ruky, keď počúvam vystúpenie pána ministra. Možno niečo iné. To pomenujem v tej ďalšej časti. Jedna prvá poznámka, pán minister. Dnes nie je premiérom Robert Fico, dnes je premiérkou Iveta Radičová. To stretnutie naše je tu zvolané kvôli tomu, aby skladala účty a zodpovedala na otázky, ktoré predkladatelia uviedli v návrhu na vyslovenie nedôvery za prvý rok jej vládnutia. Ficovi vystavili vysvedčenie voliči plus 5 % za štyri roky jeho vládnutia počas krízy. To je výsledok, ktorý ohodnotili voliči. Možno by ste sa vy mal pozrieť do svojej vlastnej strany, po roku máte polovicu percent z toho, čo ste mali. Ak takto pôjdete, tak o tri roky budete mať mínus 3 %. Skúste sa nad týmto zamyslieť. Ale, ak dovolíte, vy ste sa bol niekde vyjadril, že pochádzate z pomerne zo zložitých sociálno-ekonomických pomerov v rodine. Skôr by som očakával, že by u vás viac dominovala pokora a možno aj solidarita aj s tými ľuďmi, ktorí dnes aj vašou zásluhou a zásluhou pani premiérky a tejto koalície veľmi ťažko žijú, lebo u mnohých ľudí je postavená životná stratégia na orientácii na prežitie. Nehovorím tu už vôbec o dôstojnosti. A teraz ešte dve poznámky také veľmi osobné smerom k vám. Nestáva sa často v tejto snemovni ani vo výboroch to, čo sa udialo smerom k vám. Vaši koaliční partneri si na výbore vyžiadali time, aby vás ukľudnili vzhľadom na vaše nevhodné konanie. Opakujem, vaši. V tejto snemovni minulý týždeň ste tiež ukázal, aký ste veľký človek tým, že keď ste sem prišiel neskoro a celá snemovňa na vás čakala, a vy ste nemal ani toľko ľudskosti v sebe, že by ste sa bol ospravedlnil... (Prerušenie vystúpenia časomerom.)
Muránsky Peter, poslanec NR SR (2012-09-19):
Hlasovali sme, pán predseda, o všetkých bodoch spoločnej správy. To znamená, že mám splnomocnenie gestorského výboru, aby ste dali hlasovať o postúpení vládneho návrhu zákona do tretieho čítania ihneď.
Kollár, Boris, predseda NR SR (2020-04-01):
Prosím, prezentujme sa a hlasujeme. (Hlasovanie.) Prítomných 138, za 116, proti 1, zdržalo sa 20, nehlasoval 1. Konštatujem, že sme tento návrh zákona schválili. Nasleduje hlasovanie v prvom čítaní o vládnom návrhu zákona o niektorých opatreniach v pôsobnosti ministerstva vnútra v súvislosti s ochorením COVID-19, tlač 38. Dávam slovo predsedovi navrhnutého gestorského výboru pre verejnú správu a regionálny rozvoj poslancovi Jozefovi Lukáčovi, aby uviedol hlasovanie. (Hlasovanie o vládnom návrhu zákona o niektorých opatreniach v pôsobnosti Ministerstva vnútra Slovenskej republiky v súvislosti s ochorením COVID-19 , tlač 38.)
Hrušovský, Pavol, podpredseda NR SR (2011-03-23):
Pán poslanec Zajac.
Pčolinský, Peter, podpredseda NR SR (2023-05-24):
Pán spravodajca, veľmi pekne ďakujem. Otváram rozpravu, do ktorej nemám žiadnu písomnú prihlášku. Pýtam sa, či sa chce niekto prihlásiť ústne. Okrem pána navrhovateľa nikto. Uzatváram možnosť prihlásiť sa do ústnej rozpravy. (Reakcia z pléna.) Pani pos... Chcete, či nechcete? Nechcete. Čiže pán navrhovateľ, nech sa páči, máte slovo. Vzhľadom na to, že ste navrhovateľ, máte neobmedzený čas.
Šimečka, Michal, podpredseda NR SR (2024-04-23):
Ďakujem pekne. Pán spravodajca? Ale poprosil by som vás, aby ste oznámili termín hlasovania o tomto zákone minimálne. Ďakujem veľmi pekne.
M. Číž, podpredseda NR SR: (2007-03-20):
Teraz dávam slovo spravodajcovi, ktorého určil navrhnutý gestorský výbor pre hospodársku politiku, pánovi poslancovi Istvánovi Farkasovi. Nech sa páči, má slovo.
Danko, Andrej, predseda NR SR (2019-02-07):
Ďakujem. Vyhlasujem krátku prestávku do 11.25 hod. a pokračujeme v rokovaní. (Ruch v sále.) (Krátka prestávka.) (Po prestávke.)
Ľ. Petrák, poslanec: (2009-04-17):
Pani poslankyňa Sabolová, chcem povedať, že ja spochybňujem navrhované opatrenie. Nespochybňujem ľudí ako takých, lebo to by som si nedovolil, ale spochybňujem opatrenie a hovorím a opieram sa o tvrdenia, ktoré sú aj v materiáloch OECD, aj v materiáloch Európskej komisie, kde sa hovorí, že plošné znižovanie daní v čase krízy nie je efektívne opatrenie ani podľa týchto medzinárodných inštitúcií vzhľadom na všeobecne vyšší skon k úsporám obyvateľstva v tomto čase. Dodatočné disponibilné príjmy by sa tak z veľkej časti usporili a nepodporili by dopyt, ktorý je v súčasnosti problematický. Pán poslanec Janiš, no vy ste si zjavne nevšimli, že už skončila prezidentská kampaň pani Radičovej, a pokračujete v nej aj naďalej, ale to nie je môj problém, to je váš problém. Pán poslanec Dzurinda, ak by opatrenia, ktoré navrhujete, podporovali, stimulovali ekonomiku a vyvádzali Slovensko z hospodárskej krízy, verte, že by sme ich podporili a začali by sme s vami spolupracovať. Ale dnes je tá pomocná ruka o tom, čo som hovoril vo svojom vystúpení včera, len o neoliberálnej modlitbe „znížme dane“. Ďakujem. (Potlesk.)
Glváč, Martin, podpredseda NR SR (2016-09-12):
Ďakujem. S faktickými poznámkami jeden pán poslanec. Ukončujem možnosť prihlásiť sa s faktickými poznámkami. Nech sa páči, pán poslanec Fecko.
Blanár, Juraj, podpredseda NR SR (2023-05-18):
Ďakujem, pán predseda vlády. Tým sme vyčerpali čas určený na otázky pre pána premiéra. A pristúpime k odpovediam pánov poslancov na otázky, ktoré sú adresované ministrom. Prvú otázku adresoval pán poslanec Miroslav Urban na ministra zdravotníctva Slovenskej republiky Michala Palkoviča: „Dlh nemocníc dosiahol neskutočných 800 mil. eur. Aký máte plán s týmto dlhom a ako chcete“ predpísať ďalšiemu... predpísať ďalšiemu zdravot... tu je preklep... „predísť ďalšiemu zadlžovaniu nemocníc.“ Nech sa páči, pán minister, máte slovo. Maximálne v piatich minútach môžete odpovedať na túto otázku pána poslanca Urbana.
Paška, Pavol, predseda NR SR (2012-11-06):
Vyhlasujem rozpravu za skončenú. Chcete, pán? Nech sa páči.
Mojš, Milan, poslanec NR SR (2013-09-04):
Ďakujem. Vážená pani predsedajúca, vážený pán minister, pani poslankyne, poslanci, dovoľte, aby som ako spravodajca predniesol spoločnú správu výborov Národnej rady Slovenskej republiky o výsledku prerokovania návrhu na vyslovenie súhlasu Národnej rady Slovenskej republiky s Dohovorom o vzájomnej administratívnej pomoci v daňových záležitostiach (tlač 608). Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov o návrhu na vyslovenie súhlasu Národnej rady s uvedeným dohovorom: Po prvé, predseda Národnej rady rozhodnutím č. 584 zo 16. júla 2013 pridelil návrh na vyslovenie súhlasu Národnej rady s Dohovorom o vzájomnej administratívnej pomoci v daňových záležitostiach (tlač 608) týmto výborom: Výboru Národnej rady pre financie a rozpočet a ústavnoprávnemu výboru. Uvedené výbory prerokovali predmetný návrh na vyslovenie súhlasu Národnej rady Slovenskej republiky s uvedeným dohovorom v stanovenom termíne. Po druhé, gestorský výbor nedostal do začatia rokovania stanoviská poslancov Národnej rady. Po tretie, k predmetnej zmluve zaujali výbory Národnej rady toto stanovisko: odporúčanie pre Národnú radu Slovenskej republiky s návrhom vysloviť súhlas, Výbor Národnej rady pre financie a rozpočet, uznesenie č. 200 z 27. augusta 2013, a ústavnoprávny výbor, uznesenie č. 265 z 27. augusta 2013. Z uznesení výborov Národnej rady Slovenskej republiky uvedených pod bodom III tejto správy nevyplynuli iné návrhy. Gestorský výbor na základe stanovísk výborov a v stanoviskách poslancov gestorského výboru odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dohovorom o vzájomnej administratívnej pomoci v daňových záležitostiach s uplatnením vyhlásení k prílohám A, B, C Dohovoru a výhrad v súlade s čl. 30 ods. 1 písm. a) až d) Dohovoru (tlač 608) a rozhodnúť o tom, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Predmetná správa výborov bola schválená uznesením gestorského výboru č. 204 z 2. septembra 2013. Výbor ma určil za spoločného spravodajcu. Návrh na uznesenie je prílohou tejto spoločnej správy. Pani predsedajúca, prosím, otvorte rozpravu.
Danko, Andrej, predseda NR SR (2017-12-21):
Prosím, prezentujme sa a hlasujme. (Hlasovanie.) Prítomných 124 poslancov, za 78, proti 46. Konštatujem, že Národná rada po opätovnom prerokovaní schválila novelu zákona č. 576/2004 Z. z. o zdravotnej starostlivosti, vráteného prezidentom Slovenskej republiky. Vážené panie poslankyne, vážení páni poslanci, chcem vás informovať, že v súvislosti s nastúpením poslanca Ľuboša Martináka podali poslanci členovia poslaneckého klubu za stranu SMER – sociálna demokracia návrh na voľbu poslanca za člena výborov Národnej rady Slovenskej republiky. Návrh máte rozdaný ako tlač 806. Podávam návrh na zaradenie tohto nového bodu do programu 25. schôdze, to už bolo, takže pristúpime teda k jeho prerokovaniu. (Rokovanie o návrhu na voľbu poslanca Národnej rady Slovenskej republiky za člena výborov Národnej rady Slovenskej republiky , tlač 806.) Poslanci, členovia klubu poslancov za stranu SMER – sociálna demokracia v tlači 806 navrhujú zvoliť poslanca Ľuboša Martináka za člena ústavnoprávneho výboru a výboru na preskúmavanie rozhodnutí Národného bezpečnostného úradu. Chce sa niekto z poslancov vyjadriť k tomuto návrhu? Nie. Ak nie, pristúpime teda k hlasovaniu. Dávam hlasovať, návrh na voľbu poslanca za člena výborov, ako ho máte v tlači 806. Prosím, prezentujme sa a hlasujme. (Hlasovanie.) Prítomných 124 poslancov, za 124. Konštatujem, že Národná rada schválila navrhované uznesenie. Ďakujem za účasť, vyhlasujem 25. schôdzu za skončenú. Ešte jeden procedurálny, pán poslanec Madej.
Podmanický, Ján, poslanec NR SR (2011-07-07):
Samozrejme, že chcem pokračovať, pán podpredseda... (Prerušenie vystúpenia predsedajúcim.)
Valášek, Tomáš, poslanec NR SR (2021-10-22):
Veľká vďaka, pán predsedajúci. Tentokrát už aj kvôli času dovoľte mi rovno predniesť aj samotné zmenu zákona, aj odôvodnenie jedným ťahom. Predkladám na rokovanie Národnej rady návrh na vydanie zákona, ktorým sa mení a dopĺňa zákon č. 461/2003 Z. z. o sociálnom poistení a, a ktorým sa mení a dopĺňa zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov. Cieľom toho predkladaného návrhu je zrušiť znevýhodenie, znevýhodnenie žien – matiek, ktoré porodia druhé, resp. ďalšie dieťa, tretie, štvrté skôr, ako to predošlé dieťa dosiahne tretí alebo vek troch rokov, a ktoré zároveň počas rodičovskej dovolenky mali príjem z kratšieho pracovného úväzku. Zastavím sa tu na chvíľku a vysvetlím, pretože to nie je ľahký koncept, ale dôležitý. A to, čo sa momentálne v praxi deje, je, že ak sa žena rozhodne sa počas, alebo ak žena počas, ktorá pracuje na stopercentný úväzok, otehotnie, tak ide, samozrejme, na materskú dovolenku a výška jej materského či tehotenského je odvodená od toho platu, ktorý poberala v momente, keď otehotnela a z práce odišla na tehotenskú či materskú dovolenku. Ak sa táto žena počas tohto, počas tehotenstva a, a počas toho obdobia, keď je na materskej, rozhodne pre nejaký menší pracovný úväzok či už so svojím pôvodným zamestnávateľom, či s iným zamestnávateľom, čo je často prípad, nechce stratiť kontakt s tým zamestnávateľom, ten zamestnávateľ má záujem, aby si ju udržal, aby si, aby, aby mal prístup k jej expertíze, investoval do výcviku a, a, a tréningu tej danej osoby, takže často sa stáva, že žena, ktorá je na materskej, sa rozhodne na nejakom čiastočnom pracovnom úväzku so svojím zamestnávateľom. Ak táto že následne znovu otehotnie, čo nie je nezvyčajné, opäť mnoho matiek sa... (Reakcia z pléna.) Pardon? (Prerušenie vystúpenia predsedajúcim.)
Ľ. Petrák, poslanec: (2008-06-17):
Vraj sa snaží koalícia opozíciu vytesniť mimo priestoru parlamentu, škandalizovať ju. A vy chcete povedať, že parlamentné výbory sa majú zaoberať iba koaličnými poslancami, že, nedajboh, keď príde oznámenie od občanov, od inštitúcií na opozičného poslanca, to je nedotknuteľný chránený druh? Idete mi rozprávať o tom, že vládna moc by mala mať určitú kultúru a noblesu a mala by sa povznášať nad určité prehrešky? A ja sa vás chcem spýtať: A vy ste ako preukazovali určitú noblesu, kultúru politickú v predchádzajúcom období? Bolo to tými kauzami, že ste kupovali poslancov? Toto bola tá kultúra, na ktorú máme teraz my naskočiť? Ja osobne si myslím, pán kolega, že bolo by treba trošku si sadnúť do kúta, popremýšľať, zamyslieť sa nad svojimi výrokmi a potom možno vystúpiť opätovne s trošku zmeneným pohľadom na svet.
Blanár, Juraj, podpredseda NR SR (2023-06-15):
Toľko jediný prihlásený v rozprave, ktorú uzatváram. Chcem sa spýtať pána navrhovateľa, pána ministra, či chce zaujať k rozprave... Nie, nie, ďakujem. Pán spravodajca, rovnako nie. Prerušujem rokovanie o tomto bode programu a hlasovať o ňom budeme o 17. hodine. Ďakujem pánovi ministrovi za spoluprácu aj pánovi spravodajcovi. A pristúpime k ďalšiemu návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov a o zmene a doplnení niektorých zákonov. Je to pod parlamentnou tlačou 1749. Udeľujem teraz slovo pani podpredsedníčke vlády Lívii Vašákovej, aby v zastúpení ministra životného prostredia tento návrh zákona uviedla. Nech sa páči, pani podpredsedníčka, máte slovo. (Rokovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov a o zmene a doplnení niektorých zákonov , tlač 1749.)
Kaník, Ľudovít, poslanec NR SR (2014-07-02):
Ďakujem. Chcel by som sa zastaviť pri tej časti, v prvom rade, ktorá upozorňuje na medzinárodné súvislosti. Tu sa ženieme týmto zákonom do vytvárania niečoho, čo žiadna iná krajina zatiaľ nemá. Naozaj keď si pozriete všetky možné dostupné zdroje, neexistuje žiadny medzinárodný trh s vodou, neexistujú žiadne burzy, neexistujú žiadne pravidlá, neexistujú žiadne zvyklosti, nemáme sa čoho chytiť okrem pár príležitostných záležitostí. Niečo sa objavilo niekde v Kanade, niekde v bývalých krajinách Sovietskeho zväzu. A sú to ojedinelé prípady, naozaj z ktorých sa nedá vyvodzovať nič. Chýbajú akékoľvek medzinárodné odporúčania, dohody, Európska únia si uvedomuje potrebu zadefinovať nejakým spôsobom a stanoviť pravidlá a vyjadruje vo svojich dokumentoch, ktoré sa tomuto venujú vôľu, že to tak treba urobiť, ale zatiaľ je to len vyjadrenie vôle a absolútne bez akéhokoľvek výstupu. Takže my tu ideme, ako pán minister navrhuje, aby sme boli prvolezcami, aby sme odovzdali licencie do rúk tých, ktorí ich získajú. A je absolútne zjavné, že ten proces získavania je absolútne v rukách ministra, resp. vlády, teda politickým rozhodnutím. Nie sú tu žiadne jasné pravidlá, po splnení akých podmienok uchádzač licenciu získa. Je teda možné ktoréhokoľvek odmietnuť a ktorémukoľvek, keď splní nejaké podmienky, licenciu dať. To znamená, opäť sa opakuje situácia taká, ako bola okolo solára... (Prerušenie vystúpenia časomerom.)
Bugár, Béla, podpredseda NR SR (2016-05-18):
Nech sa páči, prezentujme sa a hlasujme o tomto návrhu. (Hlasovanie.) Prítomných 143 poslancov, za 64, proti 53, zdržalo sa 26 poslancov. Konštatujem, že návrh nebol schválený , preto budeme pokračovať hlasovaním v prvom čítaní o návrhu skupiny poslancov na vydanie zákona, ktorým sa mení zákon č. 152/94 Z. z. o sociálnom fonde (tlač 53). Pani spravodajkyňa, členka výboru pre sociálne veci, pani poslankyňa Soňa Gaborčáková, nech sa páči, uvádzajte hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon Národnej rady Slovenskej republiky č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov , tlač 53.)
Bugár, Béla, podpredseda NR SR (2019-06-20):
Prezentujme sa a hlasujme. (Hlasovanie.) Prítomných 140, za hlasovalo všetkých 140 poslancov. Nech sa páči.
Kollár, Boris, predseda NR SR (2023-05-24):
Vážené kolegyne, kolegovia, budeme zisťovať, či je Národná rada uznášaniaschopná po tých 15 minútach. Prosím, prezentujme sa. Prosím, prezentovať sa. Prezentovať sa. Prezentovať sa. (Prezentácia.) Prítomných 108 poslancov. Konštatujem, že Národná rada je uznášaniaschopná. Teraz dávam procedurálny návrh, aby sme dnešný blok hlasovaní odsunuli na zajtra na 17.00 hod. a zatiaľ môžeme rokovať. A zajtra bude dlhé hlasovanie. Všetko hlasovanie zajtra na 17.00 hod. Je, prosím, všeobecný súhlas? (Nesúhlasná reakcia pléna.) Dobre. Dávam o tomto návrhu hlasovať.	(Hlasovanie.) Prítomných 127 poslancov, za 64, proti 39, zdržalo sa 21, 3 nehlasovali. Uvedený návrh sme schválili. Budeme pokračovať v rokovaní Národnej rady. Hlasovanie bude zajtra o 17.00 hod. (Výmena predsedajúcich.)
Počiatek, Ján, minister dopravy, výstavby a regionálneho rozvoja SR (2013-03-13):
Ďakujem za slovo. Vážená pani predsedajúca, vážené dámy, vážení páni, dovoľte mi, aby som uviedol materiál návrh na vyslovenie súhlasu Národnej rady Slovenskej republiky s Medzinárodným dohovorom o občianskoprávnej zodpovednosti za škody vzniknuté v dôsledku znečistenia olejom zo zásobníkov z roku 2001 a k návrhu na vykonanie vyhlásenia Slovenskej republiky k zásobníkovému dohovoru. Zásobníkový dohovor vychádza z Medzinárodného dohovoru o občianskoprávnej zodpovednosti za škody spôsobené ropným znečistením z roku 1969, ktorý nadobudol platnosť 19. júna 1975 a ktorého Slovenská republika nie je zmluvnou stranou. Požiadavkou zásobníkového dohovoru je povinnosť uzavretia poistenia vlastníka zaregistrovanej námornej lode. Zásobníkový dohovor požaduje, aby vlastníci všetkých námorných lodí s hrubou priestornosťou viac ako 1 000 registrovaných ton mali uzavreté poistenie alebo inú formu finančnej zábezpeky a náhradu škody spôsobenú znečistením bolo možné uplatňovať priamo voči poisťovateľovi. Povinnosť pristúpenia Slovenskej republiky k zásobníkovému dohovoru vyplýva z rozhodnutia Rady 2002/762/ES z 19. septembra 2002, na základe ktorého sú členské štáty splnomocnené k podpísaniu, ratifikácii alebo pristúpeniu k zásobníkovému dohovoru pred 30. septembrom 2002. Zásobníkový dohovor je podľa čl. 7 ods. 4 Ústavy Slovenskej republiky medzinárodnou zmluvou všeobecnej povahy a zároveň je medzinárodnou zmluvou, ktorá zakladá priamo práva alebo povinnosti fyzických alebo právnických osôb, na platnosť ktorej sa vyžaduje pred ratifikáciou súhlas Národnej rady Slovenskej republiky. Zároveň je podľa čl . 7 ods. 5 Ústavy Slovenskej republiky medzinárodnou zmluvou, na vykonanie ktorej nie je potrebný zákon a ktorá má po ratifikácii a vyhlásení, spôsobom ustanoveným zákonom, prednosť pred zákonmi Slovenskej republiky. Pristúpenie k zásobníkovému dohovoru a jeho vykonávanie nemá vplyv na životné prostredie, nemá negatívne finančné ani ekonomické vplyvy, ani vplyv na zamestnanosť a podnikateľské prostredie. Ďakujem za slovo, skončil som.